Szentendre Város Önkormányzat Képviselő-testületének 

18/2002. (VI. 30.) Önk. sz. rendelete

a háziorvosi körzetek meghatározásáról

(egységes szerkezetben az 52/2007. (XI. 23.) Önk. számú, a 17/2012. (IV.20.) önkormányzati, valamint a 9/2016. (III.11.) önkormányzati rendelettel)

Szentendre Város Önkormányzat Képviselő-testülete a helyi önkormányzatokról szóló – többször módosított – 1990. évi LXV. tv. 16. § (1) bekezdésében, az egészségügyi közszolgáltatások nyújtásáról, valamint az orvosi tevékenység végzésének formáiról szóló 2001. évi CVII. tv. 25. § (7) bekezdésében, valamint az önálló orvosi tevékenységről szóló 2000. évi II. törvény 2. § (1)-(2) bekezdéseiben kapott felhatalmazás alapján a háziorvosi körzetek meghatározásáról az alábbi rendeletet alkotja:
1. §

Területi, személyi, tárgyi hatály

E rendelet hatálya Szentendre Város közigazgatási területén belül, az önálló orvosi tevékenységről szóló 2000. évi II. törvény szerint működtetési jog alapján végezhető, területi ellátási kötelezettséggel érintett felnőtt háziorvos, házi gyermekorvos, illetve fogorvos (a továbbiakban együtt: háziorvos) által végzett önálló orvosi tevékenységre terjed ki.

2. §

A háziorvosi körzetek

(1)
Szentendre Város Önkormányzat Képviselő-testülete e rendelet I. és II. számú mellékletében foglaltak szerint állapítja meg a felnőtt háziorvosok és a házi gyermekorvosok által végzett önálló orvosi tevékenység körzeteit.

(2)
Szentendre Város Önkormányzat Képviselő-testülete a fogorvosok tekintetében – a fogorvosok és Szentendre Város Önkormányzata között kötött szerződés értelmében –   a város közigazgatási területére, mint egészre kiterjedően vegyes körzetet alakít ki, amelyen belül az egyes fogorvosok ellátási kötelezettsége az így kialakított vegyes körzet lakosságszámának az egy fogorvosra jutó hányadára terjed ki. 
3. §

A háziorvosi körzetek módosítása

(1) 
A körzethatárok módosítására irányuló kezdeményezést – a módosítást alátámasztó indokokkal együtt – Szentendre Város Polgármesteréhez kell benyújtani. 

(2)
A rendelet 2. §-ban meghatározott körzethatárok módosítása előtt, e rendelet személyi hatálya alá tartozó háziorvosok véleményét, előzetesen ki kell kérni. 
4. §

(1) A rendelet 2002. június 30. napján lép hatályba.

(2) A rendelet kihirdetéséről a Jegyző gondoskodik.

Szentendre, 2002. június 26. 

Miakich Gábor s.k.






dr. Dombovári Ottó s.k.
  polgármester


jegyző

Záradék: a rendelet 2016. március 11-én került egységes szerkezetbe foglalásra.
dr. Gerendás Gábor 

jegyző

